**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI PROJEKTĄ „PUŠIES GATVĖS, ESANČIOS VARKALIŲ K., NAUSODŽIO SEN., PLUNGĖS R. SAV., KAPITALINIS REMONTAS, KURIANT INVESTICIJOMS PALANKIĄ APLINKĄ“ IR LĖŠŲ SKYRIMO**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašu, patvirtintu Lietuvos Respublikos ekonomikos ir inovacijų ministro 2021 m. balandžio 29 d. įsakymu Nr. 4-364, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos projekto „Pušies gatvės, esančios Varkalių k., Nausodžio sen., Plungės r. sav., kapitalinis remontas, kuriant investicijoms palankią aplinką“ (toliau – Projektas) paraiškos teikimui finansavimui gauti pagal Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašą.

2. Įsipareigoti infrastruktūros įrengimo ir (ar) sutvarkymo, ir (ar) investicinio žemės sklypo vystymo išlaidų dalį, numatytą paraiškoje einamaisiais metais, kurios nepadengia Projektui skiriamo finansavimo lėšos, finansuoti iš Savivaldybės lėšų.

3. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti visus su paraiškos teikimu bei Projekto įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Architektūros ir teritorijų planavimo skyriaus vedėjas Tomas Jocys

Vietos ūkio skyriaus vedėjas Arvydas Liutika

Sprendimą rengė Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO TEIKTI PROJEKTĄ „PUŠIES GATVĖS, ESANČIOS VARKALIŲ K., NAUSODŽIO SEN., PLUNGĖS R. SAV., KAPITALINIS REMONTAS, KURIANT INVESTICIJOMS PALANKIĄ APLINKĄ“ IR LĖŠŲ SKYRIMO“**

2023 m. vasario 8 d.

Plungė

**1. Parengto teisės akto projekto tikslai, problemos esmė.** Pritarti Plungės rajono savivaldybės administracijos projekto „Pušies gatvės, esančios Varkalių k., Nausodžio sen., Plungės r. sav., kapitalinis remontas, kuriant investicijoms palankią aplinką“ paraiškos teikimui finansavimui gauti pagal Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašą (toliau – Aprašas).

**2. Kaip šiuo metu yra sprendžiami projekte aptarti klausimai.**

Projekto tikslas – atlikti Plungės raj. sav., Nausodžio sen., Varkalių k., Pušies g., kapitalinio remonto darbus.

Projekto pareiškėja ir vykdytoja – Plungės rajono savivaldybės administracija.

Planuojama Projekto trukmė – iki 2023 m. 4 ketvirčio.

**3. Kodėl būtina priimti sprendimą, kokių pozityvių rezultatų laukiama.**

Patvirtinus Savivaldybės tarybos sprendimą, bus gautas pritarimas teikti paraišką projektui „Pušies gatvės, esančios Varkalių k., Nausodžio sen., Plungės r. sav., kapitalinis remontas, kuriant investicijoms palankią aplinką“ įgyvendinti.

**4. Siūlomos teisinio reguliavimo nuostatos.** Nesiūloma.

**5. Pateikti skaičiavimus, išlaidų sąmatas, nurodyti finansavimo šaltinius.**

Pateikiama lokalinė sąmata. Planuojama Projekto rangos darbų vertė – 701 995,05 eurai.

Maksimalus galimas finansavimas pagal Aprašą – 100 proc.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Netaikoma.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo galimybių nėra, korupcijos vertiniams neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Netaikoma.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Paraiškos teikimo privaloma sąlyga – potencialus investuotojas.

Laukiama potencialaus investuotojo ketinimų protokolo.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Investicinio patrauklumo padidėjimas, auganti ekonomika* |  |
| *Finansams* |  | *nenumatomas* |
| *Socialinei aplinkai* | *Saugesnė gyvenamoji ir darbo aplinka* |  |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* | *Atsakingas požiūris į aplinką ir klimato kaitą. Geresnis pramonės įmonės pasiekiamumas* |  |
| *Administracinei naštai* |  |  |
| *Regiono plėtrai* | *Sudarytos sąlygos pramonės įstaigų plėtrai, naujų darbuotojų įdarbinimui* | *nenumatomas* |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė