**Projektas**

|  |
| --- |
| PLUNGĖS RAJONO SAVIVALDYBĖSTARYBA |
| **SPRENDIMAS** |
| **DĖL 2024 METŲ NEKILNOJAMOJO TURTO MOKESČIO TARIFO NUSTATYMO** |
| 2023 m. vasario 23 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos nekilnojamojo turto mokesčio įstatymo 6 straipsnio 2 dalimi, Plungės rajono savivaldybės taryba n u s p r e n d ž i a :

1. Nustatyti Plungės rajono savivaldybės teritorijoje 2024 metams nekilnojamojo turto mokesčio tarifus:

1.1. 0,5 procento nekilnojamojo turto mokestinės vertės nekilnojamajam turtui, išskyrus nekilnojamąjį turtą, nurodytą 1.2 ir 1.3 papunkčiuose;

1.2. 3,0 procentų nekilnojamojo turto vertės kitos paskirties inžineriniams statiniams: atsinaujinančių išteklių energiją naudojantiems energijos gamybos statiniams (vėjo elektrinėms (jėgainėms));

1.3. 3,0 procentų nekilnojamojo turto mokestinės vertės nekilnojamajam turtui, kuris yra netvarkomas arba apleistas, arba nenaudojamas, arba naudojamas ne pagal paskirtį.

2. Įpareigoti Savivaldybės administraciją parengti ir teikti Savivaldybės tarybai tvirtinti netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašą.

3. Nustatyti, kad šis sprendimas įsigalioja nuo 2024 m. sausio 1 d.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Rengė Finansų ir biudžeto skyriaus vedėja Daiva Mažeikienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL 2024 METŲ NEKILNOJAMOJO TURTO MOKESČIO TARIFO NUSTATYMO“**

2023 m. vasario 8 d.

Plungė

**1. Parengto teisės akto projekto tikslai, problemos esmė.**

Sprendimo projekto tikslas – patvirtinti Plungės rajono savivaldybės teritorijoje nekilnojamojo turto mokesčio tarifą 2024 metams.

**2. Kaip šiuo metu yra sprendžiami projekte aptarti klausimai.**

Nekilnojamojo turto mokesčio tarifas nustatomas 2024 metams.

**3. Kodėl būtina priimti sprendimą, kokių pozityvių rezultatų laukiama.**

Vadovaudamasi Nekilnojamojo turto mokesčio įstatymo 6 straipsnio 2 dalimi, Savivaldybės taryba naują konkretų mokesčio tarifą turi nustatyti iki einamojo mokestinio laikotarpio liepos 1 dienos, kad naujas konkretus mokesčio tarifas galiotų šios Savivaldybės teritorijoje nuo kito mokestinio laikotarpio pradžios.

**4. Siūlomos teisinio reguliavimo nuostatos.**

Tarybos sprendimu bus patvirtintas Plungės rajono savivaldybės teritorijoje nekilnojamojo turto mokesčio tarifas 2024 metams.

**5. Pateikti skaičiavimus, išlaidų sąmatas, nurodyti finansavimo šaltinius.**

Mokesčio tarifas 2024 m. siūlomas toks pat kaip ir 2023 metams, išskyrus kitos paskirties inžineriniams statiniams: atsinaujinančių išteklių energiją naudojantiems energijos gamybos statiniams (vėjo elektrinėms (jėgainėms)). 2022 metais nekilnojamojo turto mokesčio gauta 518,3 tūkst. eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Bus gauta lėšų į biudžetą* |  |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vedėja Daiva Mažeikienė