**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PRITARIMO PLUNGĖS TURIZMO INFORMACIJOS CENTRO DALYVAVIMUI PROJEKTE PAGAL 2021–2027 M. INTERREG VI-A LATVIJOS IR LIETUVOS BENDRADARBIAVIMO ABIPUS SIENOS PROGRAMOS I PRIORITETĄ „GEBĖJIMŲ STIPRINIMAS IR ŽMONIŲ TARPUSAVIO BENDRADARBIAVIMAS“ IR LĖŠŲ SKYRIMO**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 2021–2027 m. INTERREG VI-A Latvijos ir Lietuvos bendradarbiavimo abipus sienos programa, patvirtinta Europos Komisijos 2022 m. spalio 4 d. sprendimu Nr. C(2022)7183, Plungės rajono savivaldybės taryba n u s p r e n d ž i a:

1. Pritarti Plungės turizmo informacijos centro (toliau – Projekto partneris) dalyvavimui projekte (toliau – Projektas) pagal 2021–2027 m. INTERREG VI-A Latvijos ir Lietuvos bendradarbiavimo abipus sienos programos (toliau – Programa) I prioritetą – „Gebėjimų stiprinimas ir žmonių tarpusavio bendradarbiavimas“.

2. Sutikti, kad Projektas būtų įgyvendinamas su partneriais:

2.1. Mažeikių turizmo ir verslo informacijos centru (toliau – Pagrindinis partneris);

2.2. kitomis Lietuvos Respublikos ir Latvijos Respublikos savivaldybių administracijomis (toliau – Partneriai) ir turizmo informacijos centrais.

3. Skirti Projektui įgyvendinti iš Savivaldybės biudžeto lėšų ne mažiau 20 proc. tinkamų finansuoti Projekto išlaidų dalies, tenkančios Projekto partneriui, Programos stebėsenos komitetui priėmus sprendimą finansuoti projektą.

4. Įpareigoti Plungės turizmo informacijos centrą teikti Projekto paraišką ir kitus susijusius dokumentus, nurodytus pagal Programos I prioritetą – „Gebėjimų stiprinimas ir žmonių tarpusavio bendradarbiavimas“.

1. Įgalioti Plungės turizmo informacijos centro direktorių pasirašyti visus su Projektu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimą rengė Kultūros, turizmo ir viešųjų ryšių skyriaus vedėja Vida Saukalienė

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS TURIZMO INFORMACIJOS CENTRO DALYVAVIMUI PROJEKTE PAGAL 2021–2027 M. INTERREG VI-A LATVIJOS IR LIETUVOS BENDRADARBIAVIMO ABIPUS SIENOS PROGRAMOS I PRIORITETĄ „GEBĖJIMŲ STIPRINIMAS IR ŽMONIŲ TARPUSAVIO BENDRADARBIAVIMAS“ IR LĖŠŲ SKYRIMO“**

2023 m. vasario 9 d.

Plungė

1. **Parengto teisės akto projekto tikslai, uždaviniai, problemos esmė**. Gauti pritarimą Plungės turizmo informacijos centrui (toliau – Projekto partneris) dalyvauti projekte (toliau – Projektas) pagal 2021–2027 m. INTERREG VI-A Latvijos ir Lietuvos bendradarbiavimo abipus sienos programos (toliau – Programa) I prioritetą – „Gebėjimų stiprinimas ir žmonių tarpusavio bendradarbiavimas“, įgalioti Plungės turizmo informacijos centro direktorių pasirašyti visus su Projekto teikimu bei įgyvendinimu susijusius dokumentus ir, 2021–2027 m. INTERREG V-A Latvijos ir Lietuvos programos stebėsenos komitetui priėmus sprendimą finansuoti projektą, 2024–2026 m. skirti lėšas Projektui įgyvendinti.
2. **Kaip šiuo metu yra sprendžiami projekte aptarti klausimai.** Projekto partneris kartu su Mažeikių turizmo ir verslo informacijos centru (toliau – Pagrindinis partneris) bei kitomis Latvijos savivaldybių administracijomis ir turizmo centrais inicijuoja Projekto paraiškos pateikimą pagal Programos I prioritetą – „Gebėjimų stiprinimas ir žmonių tarpusavio bendradarbiavimas“.

**3. Kodėl būtina priimti sprendimą, kokių pozityvių rezultatų laukiama.** Projekto partneris kartu su Pagrindiniu partneriu bei kitomis Latvijos savivaldybių administracijomis bei turizmo centrais, inicijuoja Projekto paraiškos pateikimą, siekdami stiprinti gebėjimus ir žmonių (turizmo srities specialistų, gidų gebėjimus, plėtoti dalykines kompetencijas) ir skatinti tarpusavio bendradarbiavimą. Numatomi mokymai turizmo srities specialistams, gidams, pažintiniai vizitai, rinkodarinės priemonės. Siekiama stiprinti bendradarbiavimą su Latvija turizmo srityje.

1. **4. Siūlomos teisinio reguliavimo nuostatos.** Patvirtinus Plungės rajono savivaldybės tarybos sprendimą, bus gautas pritarimas Projekto partneriui dalyvauti Pareiškėjo teisėmis pagal Programos I prioritetą – „Gebėjimų stiprinimas ir žmonių tarpusavio bendradarbiavimas“, Plungės turizmo informacijos centro direktorius bus įgaliotas pasirašyti su Projekto teikimu bei įgyvendinimu susijusius dokumentus ir, Programos stebėsenos komitetui priėmus sprendimą finansuoti projektą, bus skirtos lėšos Projektui įgyvendinti bei per 2024–2026 metus bus įgyvendintas Projektas.

**5. Pateikti skaičiavimus, išlaidų sąmatas, nurodyti finansavimo šaltinius.** Preliminari (maksimali) Projekto vertė yra 312 500,00 Eur, iš jų iki 78 125,00 Eur tenka Projekto partneriui.Planuojama, kad, Programos stebėsenos komitetui priėmus sprendimą finansuoti projektą, teisės aktui įgyvendinti 2024–2026 metais reikės:

* iki 15 625,00 Eur (20 procentų Projekto partneriui tenkančio Projekto biudžeto vertės) Savivaldybės biudžeto lėšų;
* iki 62 500,00 Eur (80 procentų Projekto partneriui tenkančio Projekto biudžeto vertės) Savivaldybės biudžeto lėšų, kurios bus grąžintos iš Programos biudžeto, jas deklaravus.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Plungės turizmo informacijos centro ir Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Kultūros, turizmo ir viešųjų ryšių skyriui.

**11. Kita svarbi informacija**. Sėkmingai įgyvendinus Projektą bei vadovaujantis Lietuvos Respublikos Vyriausybės 2022 m. rugpjūčio 24 d. nutarimu Nr. 877 „Dėl 2021–2027 metų Europos Sąjungos finansinio laikotarpio Europos teritorinio bendradarbiavimo tikslo (INTERREG) programų įgyvendinimo Lietuvoje“, Lietuvos Respublikos vidaus reikalų ministerijai bus teikiamas prašymas skirti bendrojo finansavimo lėšų Europos teritorinio bendradarbiavimo tikslo programos projektui įgyvendinti ir susigrąžinti dalį finansavimo lėšų (iki 7 812,50 Eur (50 proc.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Didins Plungės miesto patrauklumą vietos gyventojams, turistams ir investuotojams, vietos verslo plėtrai* | *Nenumatoma* |
| *Finansams* | *Nenumatoma* | *2021–2027 m. INTERREG V-A Latvijos ir Lietuvos programos stebėsenos komitetui priėmus sprendimą finansuoti Projektą, 2024–2026 metais reikės Savivaldybės biudžeto lėšų* |
| *Socialinei aplinkai* | *Turės teigiamos įtakos, nes objekte plėtojama kultūrinė veikla pagerins Plungės miesto gyvenimo aplinką ir kokybę* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Turės teigiamos įtakos, nes bus prisidedama prie gyvenimo kokybės Latvijos ir Lietuvos gyvenamosiose vietovėse gerinimo* | *Nenumatoma* |
| *Kitoms sritims, asmenims ar jų grupėms* | *Turės teigiamos įtakos kultūros sričiai, nes bus prisidedama prie kultūros produktų ir paslaugų žinomumo, prieinamumo, informacijos sklaidos, komunikacijos gerinimo ir patrauklumo vartotojui didinimo* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių skyriaus vedėja Vida Saukalienė