**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS**  **DĖL PLUNGĖS RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T1-250 „DĖL SOCIALINIŲ PASLAUGŲ KAINŲ PLUNGĖS RAJONO SAVIVALDYBĖJE NUSTATYMO“ PAKEITIMO** |
| 2023 m. vasario 23 d. Nr. T1- |
| Plungė |

Plungės rajono savivaldybės taryba n u s p r e n d ž i a :

1. Pakeisti Plungės rajono savivaldybės tarybos 2022 m. lapkričio 24 d. sprendimą Nr. T1-250 „Dėl socialinių paslaugų kainų Plungės rajono savivaldybėje nustatymo“:

1.1. pakeisti sprendimo 1.3.2 papunktį ir jį išdėstyti taip:

„1.3.2. vaikų dienos socialinė priežiūra vaiko su negalia ir (ar) vaiko, turinčio specialiųjų ugdymosi poreikių – 60 Eur, kitų vaikų – 32,50 Eur per mėnesį.“

1.2. Papildyti sprendimą 1.4 papunkčiu ir jį išdėstyti taip:

„1.4. Socialinės reabilitacijos neįgaliesiems bendruomenėje – 17,15 Eur per mėnesį.“

2. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T1-250 „DĖL SOCIALINIŲ PASLAUGŲ KAINŲ PLUNGĖS RAJONO SAVIVALDYBĖJE NUSTATYMO“ PAKEITIMO“** |
| 2023 m. vasario 8 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projekto tikslas – pakeisti ir papildyti akredituotas paslaugas teikiančiose įstaigose, Plungės rajono gyventojams kainų dydžius, planuojant socialines paslaugas bei užtikrinat jų teikimą Plungės rajono savivaldybėje (toliau – Savivaldybė).

1. **Kaip šiuo metu yra sprendžiami projekte aptarti klausimai.**

Šiuo metu Savivaldybėje yra patvirtinti visi socialinių paslaugų teikimo Plungės rajono gyventojams kainų dydžiai ir (ar) patvirtinti paslaugų teikimo įkainiai, atsižvelgiant į socialinių paslaugų teikimo ir organizavimo išlaidas, šių išlaidų efektyvų panaudojimą ir socialinių paslaugų teikimo ypatumus.

**3. Kodėl būtina priimti sprendimą, kokių pozityvių rezultatų laukiama.**

Lietuvos Respublikos socialinės apsaugos ir darbo ministro 2022 m. gruodžio 19 d. įsakymu Nr. A1-862 „Dėl Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo“ 5 punktu, Savivaldybė yra įpareigota kiekvienam vaikui su negalia ir (ar) vaikui, turinčiam specialiųjų poreikių skirti ne mažiau nei po 60 Eur per mėnesį, kitiems vaikams – ne mažiau kaip po 32,50 Eur per mėnesį.

Taip pat, vadovaujantis Lietuvos Respublikos socialinės apsaugos ir darbo ministro 2022 m. gruodžio 16 d. įsakymo Nr. A1-853 „Dėl socialinės reabilitacijos neįgaliesiems bendruomenėje finansavimo iš Lietuvos Respublikos valstybės biudžeto lėšų tvarkos aprašo patvirtinimo“ 3.2 papunkčiu, Savivaldybė įpareigota skirti ne mažiau nei po 0,35 bazinės socialinės išmokos per mėnesį už kiekvieną, socialinėje reabilitacijoje praėjusį mėnesį, dalyvavusį asmenį.

**4. Siūlomos teisinio reguliavimo nuostatos.**

Sprendimo projektu pakeisti socialinės priežiūros paslaugų akredituotai vaikų dienos socialinei priežiūrai Savivaldybės prisidėjimą ir nustatyti akredituotos socialinės reabilitacijos neįgaliesiems bendruomenėje Savivaldybės prisidėjimą.

**5. Pateikti skaičiavimus, išlaidų sąmatas, nurodyti finansavimo šaltinius.**

Plungės rajone veikia 8 vaikų dienos centrai, kurie teikia akredituotą vaikų dienos socialinę priežiūrą 192 vaikams. Planuojant 2023 metų Savivaldybės biudžetą, vaikų dienos centrams, teikiantiems vaikų dienos socialinę priežiūrą, numatytos įtraukti išlaidos vaikams su negalia ir vaikams, turintiems specialiųjų ugdymosi poreikių – 60 Eur, kitiems Savivaldybės vaikams – 32,50 Eur per mėnesį.

Vaikų dienos centrai periodiškai teikia informaciją apie vaikų skaičių.

Lėšų poreikis planuojamas pagal akredituotą vaikų dienos socialinės priežiūros vietų skaičių. 192\*32,50\*12=75 270 Eur.

Pateiktais Savivaldybės vaikų dienos centrų preliminariais duomenimis, vaikų dienos socialinę priežiūrą gauna 12 vaikų su negalia ir 24 vaikai, turintys specialiųjų ugdymosi poreikių.

60,0\*24\*12= 17 280 Eur.

Socialinės apsaugos ir darbo ministerija vaikų dienos centrų veiklai skyrė dotaciją – 154,2 tūkst. Eur.

Nuo š. m. sausio 1 d. Plungės rajono savivaldybėje akredituotas socialinės reabilitacijos paslaugas neįgaliesiems bendruomenėje teikia 6 nevyriausybinės organizacijos 185 asmenims. Planuojamame Savivaldybės biudžete numatyta socialinės reabilitacijos neįgaliesiems bendruomenėje kiekvienam asmeniui su negalia po 17,15 Eur per mėnesį, t. y. Savivaldybė įsipareigoja prisidėti ne mažiau nei po 0,35 bazinės socialinės išmokos.

Reikalingas prisidėjimas iš Savivaldybės biudžeto:

185\*17,15\*12= 38 073 Eur per metus.

Socialinės apsaugos ir darbo ministerija vaikų dienos centrų veiklai skyrė dotaciją – 94,894 tūkst. Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pakeisti Plungės rajono savivaldybės tarybos 2022 m. lapkričio 24 d. sprendimo Nr. T1-250 „Dėl socialinių paslaugų kainų Plungės rajono savivaldybėje nustatymo“ 1.3.2 papunktį ir papildyti sprendimą 1.4 papunkčiu.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Plungės rajone veikiantiems 8 vaikų dienos centrams:

Vaikų globos agentūrai „Cyrulis“; VšĮ „Šateikių vaikų dienos centras“; VšĮ „Vilties vėrinėliai“; VšĮ „Edukacija kitaip“; VšĮ „Vaikų ugdymas“; VšĮ „Vaikų ugdymas“ „Mes“ ir Plungės rajono savivaldybėje akredituotoms socialinės reabilitacijos paslaugas neįgaliesiems bendruomenėje teikiančioms 6 nevyriausybinėms organizacijoms: Žemaitijos psichikos negalią turinčių žmonių klubui „Telšių atjauta“; Plungės neįgaliųjų draugijai; Cerebrinio paralyžiaus asociacijos Plungės skyriui; Telšių apskrities sergančiųjų nervų – raumenų ligomis asociacijai; Sergančiųjų cukriniu diabetu klubui; VšĮ Lietuvos aklųjų ir silpnaregių organizacijai šiaurės rytų centrui. Šį sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) **ir kita**.)

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Plungės rajono savivaldybės administracijos

Socialinės paramos skyriaus vedėjaJolanta Puidokienė